इससे पहले इंग्लैंड के कप्तान जो रूट ने 423 के स्कोर पर पारी घोषित कर दी। भारत को चौथी पारी में जीत के लिए 464 रनों की जरूरत है। इससे पहले भारतीय टीम ने दूसरे सेशन में चार विकेट हासिल किया। जोस बटलर को जडेजा ने खाता खोले बिना ही पवेलियन भेजा। वहीं शमी ने जॉनी बेयरस्टो को बोल्ड किया। जबकि भारतीय टेस्ट में डेब्यू कर रहे हनुमा विहारी ने इंग्लैंड के दो बल्लेबाजों को दो गेंदों पर आउट किया। हनुमा विहारी की गेंद पर आगे बढ़कर शॉट लगाने के प्रयास में जो रूट हार्दिक पंड्या को अपना कैच थमा बैठे। वहीं अगली गेंद पर कुक भी कट बिहाइंट होकर पवेलियन लौट गए। इससे पहले ओवल मैदान पर इंग्लैंड क्रिकेट टीम के लिए अपना आखिरी टेस्ट मैच खेल रहे एलिस्टर कुक ने चौथे दिन दूसरी पारी में अपने टेस्ट करियर का 33वां शतक पूरा किया। कुक ने जडेजा के ओवर में शानदार चौका लगाकर अपना सौ रन पूरा किया। इसके बाद जो रूट ने भी अपने टेस्ट करियर का 14वां शतक पूरा किया। रूट ने इससे पहले एजिबेस्ट में पिछले साल शतक लगाया। 50 और 100 के बीच कई बार आउट होने के बाद आखिरकार जो रूट ने अपना शतक पूरा किया।